Løven (sjakkåpning)

**Løven**, eller **«den sorte løven»**, er en sort sjakkåpning som kan spilles uavhengig av hva hvit spiller. Åpningens trekk er (med et eksempel på hvits trekk)
:1. e4 d6
:2. d4 Sf6
:3. Sc3 Sbd7 (diagram 1)

Først ved hvits fjerde trekk må sort velge en variant. Det finnes tre hovedvarianter; Løvens hule, Løvens klør, og Løvens hode. I tillegg finnes tre andre sidevarianter; Løvens brøl, Løvens gjesp, og Løvens gap.

## Hovedvarianter
### Løvens hule

Løvens hule er en variasjon som følger etter hvits trekk 4.f4. Hvit får en sterk posisjon i senter med hele tre bønder i spill. Åpningen kan minne om en variasjon av Pirc. Sorts svar på 4.f4 i denne varianten er 4...e5.
:1. e4 d6
:2. d4 Sf6
:3. Sc3 Sbd7
:4. f4 e5 (diagram 2)

Fra denne stillingen følger to varianter avhengig av om hvit tar bonden på e5 eller ei. Dersom hvit spiller 5.dxe5 følger
:5. dxe5 dxe5
:6. fxe5 Sxe5
:7. Dxd8+ Kxd8

Dersom hvit i stedet spiller 5.Sf3 finnes flere varianter for sort. Mange mener at sort nå er nødt til å ta hvits bonde.
:5. Sf3 exd4
hvorpå hvit kan svare med enten 6.Sxd4 eller 6.Dxd4.

Hvis sort velger å ikke ta bonden finnes følgende linjer:
:5. Sf3 c6
:6. dxe5 dxe5
hvor hvit kan spille 7.fxe5, 7.Sxe5, eller 7.Lc4.

Andre varianter inkluderer et løperflytt i trekk 6. 6.Le2, 6.Ld3, 6.Lc4, eller 6.Le3

### Løvens klør

Løvens klør er en variant som følger etter hvits trekk 4.Sf3. Dette er den mest aggressive og minst forutsigbare varianten av løven, noe som gjør den til en favoritt blant dem som spiller denne åpningen. Sort rokerer ikke i denne varianten. Sorts svar på 4.Sf3 i denne varianten er også 4...e5.
:1. e4 d6
:2. d4 Sf6
:3. Sc3 Sbd7
:4. Sf3 e5 (diagram 3)

Fra denne stillingen følger to varianter.
:5. Le2 Le7
:6. O-O c6
i denne varianten er det vanlig for sort å spille 7...h6 for å forhindre at hvit får en binding på sorts springer på f6.

Alternativt 5. Lc4. Etter dette trekket finnes to hovedalternativ for sort.
:5. Lc4 h6
:6. O-O c6
:7. a4 Dc7
:8. b3?! Sb6!

eller
:5. Lc4 Le7
:6. O-O h6
hvorpå 7...c6 er vanlig for å forhindre hvit å komme med springeren til den gode posisjonen d5. Om sort i stedet spiller 6...O-O ender man opp i varianten Løvens hode.

### Løvens hode

Løvens hode er en variasjon som følger etter trekkene 4.Sf3 e5 5.Lc4 Le7 6. O-O O-O. Dette er en åpning for de litt forsiktige, kongen rokere inn i trygghet. Denne varianten har flest sidevarianter av alle i Løven. Posisjonen er svært skarp og komplisert. Strategiske og posisjonelle spillere spiller gjerne denne varianten.
:1. e4 d6
:2. d4 Sf6
:3. Sc3 Sbd7
:4. Sf3 e5
:5. Lc4 Le7
:6. O-O O-O (diagram 4)

På grunn av de mange sidevariantene er det vanskelig å definere en hovelinje i denne varianten. Det er vanlig for sort å legge inn trekket 7...c6 for å hindre hvits springer å komme inn på d5.

Under følger et eksempel på hvordan en av linjene i denne åpningsvarianten kan forløpe seg.
:7. De2 exd4!
:8. Sxd4 Se5
:9. Lb3 c5
:10. Sf5 Lxf5
:11. exf5 Dd7!

## Sidevarianter
Disse variantene listes bare opp for ordens skyld. De er lite brukt, men kan være greie å kjenne til.

* I varianten *Løvens brøl* ofrer hvit sin løper på f7 i håp om et kongeangrep.
* I varianten *Løvens gjesp* spilles 3...e5.
* I varianten *Løvens gap* spiller hvit f3 og g4.

## Eksterne lenker
* En side om Løven